Sunnudagin 28. juni hevur Gøtu Kirkju Ungdómskór fyri fyrstu ferð eina heila konsert í Løkshøll. Skráin er sera fjølbroytt, og er mest krevjandi skráin, ið kórið higartil hevur framført-m. a. verður dupultkór av Johannes Brahms og Giovanni Gabriel á skránni, umframt fleiri spirituals. Skráin skiftir soleiðis millum klassisk og meiri nýmótans og rútmisk kórverk. Kórið skuldi eftir ætlan luttikið á OL fyri kór í Belgien í juli, men hetta er útsett til 2021, og vit gleða okkum tí sera nógv til at framføra meginpartin av ætlaðu OL skránni á konsertini í Løkshøll.